stanford-oval/wikipedia huggingface dataset:
Suomen urheilu 2006
Koripallo

Miesten Suomen-mestaruuden voitti Lappeenrannan NMKY, hopeaa sai runkosarjan voittanut Joensuun Kataja ja pronssille sijoittui Espoon Honka.
Naisten Suomen-mestaruuden voitti helsinkiläinen Pantterit, hopeaa sai Äänekosken Huima ja pronssille sijoittui BC Nokia.
Käsipallo

Miesten Suomen-mestaruuden voitti 20. kerran karjaalainen BK-46, hopeaa sai siuntiolainen Sjundeå IF ja pronssille sijoittui Riihimäen Cocks.
Naisten Suomen-mestaruuden voitti helsinkiläinen HIFK/Comets, hopeaa sai Sjundeå IF ja pronssille sijoittui BK-46.
Lentopallo

Heinä-elokuussa pelatussa maailmanliigan alkulohkossa italialaisen Mauro Berruton valmentama Suomen miesten maajoukkue voitti 12 ottelustaan neljä: kolme kertaa Portugalin ja 20.8. viimeisessä ottelussaan vieraskentällä Catamarcassa Argentiinan. Brasilia voitti Suomen kaikissa neljässä ottelussa. Suomi sijoittui maailmanliigassa yhdeksänneksi.
Miesten Suomen-mestaruuden voitti Tampereen Isku-Volley, hopeaa sai Salon Piivolley ja pronssille sijoittui rovaniemeläinen Perungan Pojat.
Naisten Suomen-mestaruuden voitti hämeenlinnalainen Vanajan Racing Club, hopeaa sai Salon Viesti ja pronssille sijoittui pihtiputaalainen Ploki-Harmonie.
Lumilautailu

Torinon talviolympialaisissa miesten lumikourussa Markku Koski saavutti pronssia.
Melonta

Ratamelonnan maailmanmestaruuskilpailuissa 17.–20.8. Szegedissä, Unkarissa Jenni Honkanen ja Anne Rikala saavuttivat pronssia kajakkikaksikoiden 200 metrillä. Edellisen kerran suomalaisnaiset olivat yltäneet MM-mitaleille vuonna 1950. Lisäksi Honkanen ja Rikala sijoittuivat kahdeksanneksi 500 metrillä. Kimmo Latvamäki, Lauri Palmroth, Petteri Pitkänen ja Jaakko Selivaara sijoittuivat kajakkinelosten 200 metrillä seitsemänneksi.
Ratamelonnan Euroopan-mestaruuskilpailuissa 6.–9.7. Račicessa, Tšekissä Jenni Honkanen ja Anne Rikala saavuttivat pronssia kajakkikaksikoiden 200 metrillä. Rikala sijoittui kajakkiyksiköiden 500 metrillä viidenneksi.
Moottoripyöräily

Enduron maailmanmestaruussarjassa Samuli Aro voitti Enduro 2 -luokassa maailmanmestaruuden, Mika Ahola saavutti samassa luokassa hopeaa ja Marko Tarkkala sijoittui Enduro 3 -luokassa pronssille. MM-joukkuekilpailussa Suomi voitti maailmanmestaruuden, ja joukkueessa ajoivat Aron, Aholan ja Tarkkalan lisäksi Juha Salminen, Petri Pohjamo ja Jari Mattila.
Enduron GNCC-sarjassa Yhdysvalloissa Juha Salminen voitti toisen peräkkäisen mestaruutensa.
Ratamoottoripyöräilyn maailmanmestaruussarjassa Mika Kallio saavutti hopeaa 125-kuutioisten luokassa. Sivuvaunuluokassa Pekka Päivärinta ja Timo Karttiala saavuttivat hopeaa sekä Tero Manninen ja Pekka Kuismanen pronssia.
Maarata-ajon maailmanmestaruussarjassa Joonas Kylmäkorpi saavutti hopeaa. Tämä oli ensimmäinen suomalainen MM-mitali tässä lajissa.
Nyrkkeily

Amin Asikainen voitti 5.5. Helsingissä ammattilaisten EU:n mestaruuden keskisarjassa tyrmäämällä viidennessä erässä ranskalaisen Christophe Tendilin ja 3.6. Hannoverissa EBU-liiton Euroopan-mestaruuden tyrmäämällä kahdeksannessa erässä saksalaisen Sebastian Sylvesterin.
Miesamatöörien Euroopan-mestaruuskilpailuissa 13.–23.7. Plovdivissa, Bulgariassa Robert Helenius saavutti hopeaa yli 91-kiloisten sarjassa.
Naisamatöörien Euroopan-mestaruuskilpailuissa 4.–9.9. Varsovassa, Puolassa pronssia saavuttivat Maarit Teuronen alle 52-kiloisten sarjassa ja thainyrkkeilyssäkin menestynyt Mia Eteläpelto alle 75-kiloisissa.
Paini

Maailmanmestaruuskilpailuissa 25.9.–1.10. Guangzhoussa, Kiinassa Marko Yli-Hannuksela saavutti hopeaa kreikkalais-roomalaisen painin alle 74-kiloisten sarjassa. Kim-Jussi Nurmela sijoittui alle 84-kiloisten sarjassa viidenneksi ja Hajar Ashtiani naisten vapaapainin alle 48-kiloisissa kahdeksanneksi.
Euroopan-mestaruuskilpailuissa 25.–30.4. Moskovassa, Venäjällä Juha Ahokas saavutti hopeaa kreikkalais-roomalaisen painin alle 120-kiloisten sarjassa. Hajar Ashtiani sijoittui naisten vapaapainin alle 48-kiloisten sarjassa viidenneksi ja Jani Hermansson kreikkalais-roomalaisen painin alle 60-kiloisissa kahdeksanneksi.
Pohjoismaiset hiihtolajit

Torinon talviolympialaisissa Matti Hautamäki saavutti hopeaa mäkihypyn normaalimäessä sekä Tami Kiurun, Janne Happosen ja Janne Ahosen kanssa joukkuemäessä. Yhdistetyn joukkuekilpailussa Antti Kuisma, Anssi Koivuranta, Jaakko Tallus ja Hannu Manninen saavuttivat pronssia. Aino-Kaisa Saarinen ja Virpi Kuitunen hiihtivät perinteisen hiihtotavan sprinttiviestissä pronssille.
Lentomäen maailmanmestaruuskilpailuissa 12.–15.1. Kulmissa, Itävallassa Janne Happonen, Tami Kiuru, Matti Hautamäki ja Janne Ahonen saavuttivat hopeaa joukkuekilpailussa. Henkilökohtaisessa kilpailussa Ahonen oli kahdeksas ja Happonen yhdeksäs.
Maastohiihdon maailmancupissa 2005–2006 Virpi Kuitunen sijoittui yhteispisteissä kuudenneksi.
Mäkihypyn maailmancupissa 2005–2006 Janne Ahonen sijoittui yhteispisteissä toiseksi.
Yhdistetyn maailmancupin 2005–2006 voitti Hannu Manninen. Kokonaiscupin voitto oli hänelle kolmas peräkkäinen, ja kauden päättyessä hänellä oli ennätykselliset 43 osakilpailuvoittoa. Joulukuussa hän saavutti 44. voittonsa.
Keski-Euroopan mäkiviikolla 2005–2006 Janne Ahonen jakoi kokonaiskilpailun voiton tšekkiläisen Jakub Jandan kanssa, ja Matti Hautamäki sijoittui viidenneksi. Ahoselle mäkiviikon voitto oli neljäs. Hän voitti Oberstdorfin ja Bischofshofenin osakilpailut.
Torinon paralympialaisissa Ilkka Tuomisto sijoittui neljänneksi perinteisen tyylin 20 kilometrin hiihdossa ja Sisko Kiiski samalle sijalle perinteisen tyylin 15 kilometrillä.
Pyöräily

Italian ympäriajossa 6.–28.5. Jussi Veikkanen sijoittui kokonaiskilpailussa 70:nneksi.
Ranskan ympäriajossa 1.–23.7. Kjell Carlström sijoittui kokonaiskilpailussa 132:nneksi ja kahdeksannella etapilla Saint-Méen-le-Grandista Lorientiin kaikkien aikojen parhaalla suomalaissijoituksella toiseksi.
Espanjan ympäriajossa 26.8.–17.9. Kjell Carlström sijoittui kokonaiskilpailussa 120:nneksi.
Maastomaratonpyöräilyn maailmanmestaruuskilpailuissa 13.8. Oisansissa, Ranskassa Pia Sundstedt sijoittui viidenneksi.
Maastopyöräilyn maailmanmestaruuskilpailuissa 22.–27.8. Rotoruassa, Uudessa-Seelannissa Matti Lehikoinen sijoittui alamäkiajossa kahdeksanneksi.
Maastomaratonpyöräilyn Euroopan-mestaruuskilpailuissa 23.7. Tambressa, Italiassa Pia Sundstedt saavutti hopeaa.
Maastopyöräilyn maailmancupissa Pia Sundstedt voitti maastomaratonpyöräilyn kokonaiskilpailun. Hän voitti osakilpailun kesäkuussa Kanadassa ja heinäkuun lopulla Ranskassa.
Maastopyöräilyn maailmancupissa Matti Lehikoinen voitti alamäkiajossa 2.7. Balneário Camboriússa, Brasiliassa ensimmäisenä suomalaisena lajinsa maailmancupin osakilpailun.
Salibandy

Miesten maailmanmestaruuskilpailuissa 21.–28.5. Ruotsissa Suomi saavutti hopeaa voitettuaan välierissä Sveitsin 5–2 mutta hävittyään loppuottelussa Ruotsille jatkoajalla 6–7. Suomalaisista turnauksen tähdistökentälliseen valittiin maalivahti Henri Toivoniemi sekä hyökkääjät Tero Tiitu ja Mika Kohonen.
Miesten Suomen-mestaruuden voitti Espoon Oilers, hopealle sijoittui kaikki kolme loppuottelua – kaksi jatkoajalla – hävinnyt helsinkiläinen SSV ja pronssia sai joensuulainen Josba.
Naisten Suomen-mestaruuden voitti runkosarjassa neljänneksi sijoittunut lappeenrantalainen NST, hopealle sijoittui tamperelainen Classic ja pronssia sai Espoon Oilers.
Suunnistus

Maailmanmestaruuskilpailuissa 29.7.–6.8. Aarhusissa, Tanskassa kultaa voittivat Jani Lakanen sekä naisjoukkue Paula Haapakoski, Heli Jukkola ja Minna Kauppi viestissä. Jarkko Huovila saavutti hopeaa keskimatkalla sekä Mats Haldinin ja Jani Lakasen kanssa viestissä. Neljänneksi ylsivät Jonne Lakanen sprintissä, Minna Kauppi keskimatkalla ja Heli Jukkola pitkällä matkalla.
Euroopan-mestaruuskilpailuissa 7.–13.5. Virossa kultaa voittivat Jani Lakanen pitkällä matkalla, Minna Kauppi keskimatkalla sekä Paula Haapakoski, Heli Jukkola ja Minna Kauppi viestissä. Jukkola saavutti hopeaa pitkällä matkalla ja pronssia keskimatkalla sekä Kauppi pronssia sprintissä ja pitkällä matkalla.
Jukolan viesti kilpailtiin 17.–18.6. Salossa. Miesten Jukolan voitti Vehkalahden Veikot ennen Kalevan Rastia ja Tampereen Pyrintöä. Naisten Venlojen viestissä Turun Suunnistajat sijoittui toiseksi voiton mentyä ruotsalaisseura Ulricehamns OK:lle. Tapahtumaan osallistui 2 230 joukkuetta ja 13 003 suunnistajaa.
Taitoluistelu

Torinon talviolympialaisissa Susanna Pöykiö sijoittui 13:nneksi ja Kiira Korpi 16:nneksi naisten yksinluistelussa.
Maailmanmestaruuskilpailuissa 20.–26.3. Calgaryssa, Kanadassa Susanna Pöykiö sijoittui yhdeksänneksi ja Kiira Korpi kymmenenneksi naisten yksinluistelussa. Ari-Pekka Nurmenkari oli miesten kilpailussa 29:s.
Euroopan-mestaruuskilpailuissa 17.–22.1. Lyonissa, Ranskassa naisten yksinluistelussa Kiira Korpi sijoittui kuudenneksi, Susanna Pöykiö seitsemänneksi ja Alisa Drei. Ari-Pekka Nurmenkari oli miesten kilpailussa 23:s.
Muodostelmaluistelun maailmanmestaruuskilpailuissa 30.3.–1.4. Prahassa, Tšekissä suomalaisjoukkueista Marigold IceUnity voitti kultaa ja Rockettes sai pronssia.
Tennis

Jarkko Nieminen voitti tammikuussa Aucklandissa ensimmäisenä suomalaisena ATP-turnauksen kaksinpelissä. Hän ylsi Wimbledonin turnauksessa puolivälieriin, joissa hän hävisi Rafael Nadalille. Hän nousi heinäkuussa maailmanlistalla 13:nneksi, mikä oli kaikkien aikojen korkein suomalaissijoitus.
Thainyrkkeily

WMF-liiton maailmanmestaruuskilpailuissa 19.–26.3. Bangkokissa, Thaimaassa kultaa voittivat Mappela Lehtonen alle 48-kiloisten sarjassa, Mira Marjamäki alle 67-kiloisten sarjassa ja Mia Eteläpelto alle 71-kiloisissa. Milja Heino saavutti pronssia alle 54-kiloisissa.
IFMA-liiton maailmanmestaruuskilpailuissa 31.5.–7.6. Bangkokissa, Thaimaassa Milja Heino ja Mia Eteläpelto voittivat sarjoissaan kultaa.
Uinti

Lyhyen radan maailmanmestaruuskilpailuissa 5.–9.4. Shanghaissa, Kiinassa Hanna-Maria Seppälä saavutti hopeaa 100 metrin sekauinnissa.
Pitkän radan Euroopan-mestaruuskilpailuissa 26.7.–6.8. Budapestissa, Unkarissa Joona Puhakka voitti kultaa yhden metrin ponnahduslautahypyissä ja saavutti pronssia kolmen metrin ponnahduslautahypyissä. Parihypyissä Puhakka ja Ville Vahtola sijoittuivat viidenneksi. Ratauinnissa parhaat suomalaissaavutukset olivat Hanna-Maria Seppälän viides sija 100 metrin vapaauinnissa ja Matti Rajakylän kuudes sija 50 metrin perhosuinnissa.
Lyhyen radan Euroopan-mestaruuskilpailut järjestettiin 7.–10.12.  Helsingissä. Hanna-Maria Seppälä voitti kultaa 100 metrin sekauinnissa Suomen-ennätyksellä 1.00,45, saavutti pronssia 50 metrin  vapaauinnissa Suomen-ennätyksellä 24,57 ja sijoittui neljänneksi 100 metrin vapaauinnissa Suomen-ennätystä sivuavalla ajalla 53,29. Tero Räty, Jarno Pihlava, Jere Hård ja Matti Rajakylä saavuttivat hopeaa 4 × 50 metrin sekauintiviestissä Suomen-ennätyksellä 1.34,95. Jani Sievinen päätti kilpauransa 100 metrin sekauinnin viidenteen sijaan.
Voimanosto

Maailmanmestaruuskilpailuissa 5.–11.11. Stavangerissa, Norjassa Ove Lehto ja Jari Martikainen ottivat yli 125-kiloisten sarjassa kaksoisvoiton, ja Raija Koskinen voitti alle 44-kiloisten sarjassa uransa seitsemännen maailmanmestaruuden. Mervi Sirkiä saavutti alle 52-kiloisten sarjassa hopeaa ja Tarja Koski-Sipilä alle 82,5-kiloisissa pronssia.
Voimistelu

Telinevoimistelun maailmanmestaruuskilpailuissa 13.–21.10. Aarhusissa, Tanskassa Jari Mönkkönen sijoittui rekin karsinnassa 20:nneksi.
Telinevoimistelun Euroopan-mestaruuskilpailuissa 4.–7.5. Vólosissa, Kreikassa Sami Aalto sijoittui 11:nneksi ja Riku Koivunen 14:nneksi kuusiottelussa.
Vuoden 1998 rekin EM-mitalisti Jari Mönkkönen päätti uransa 5.11. Helsingissä rekin Suomen-mestaruuteen.
Joukkuevoimistelun maailmanmestaruuskilpailut käytiin 9.–10.6. Tampereella. Olarin Voimistelijoiden Dynamot-joukkue voitti kultaa.
Yleisurheilu

Euroopan-mestaruuskilpailuissa 7.–13.8. Göteborgissa, Ruotsissa Suomi saavutti kaksi kultamitalia ja yhden hopean. Jukka Keskisalo voitti kultaa 3 000 metrin estejuoksussa. Olli-Pekka Karjalainen nousi jälkikäteen moukarinheiton kultamitalistiksi edellä olleen urheilijan jäätyä kiinni dopingin käytöstä. Tero Pitkämäki saavutti hopeaa keihäänheitossa.
Euroopan cupin miesten superliigassa 28.–29.6. Málagassa, Espanjassa Suomen joukkue sijoittui yhdeksänneksi ja putosi ykkösliigaan. Lajivoittoon ylsi keihäänheitossa Tero Pitkämäki. Naisten ykkösliigan pohjoislohkossa 17.–18.6. Prahassa, Tšekissä Suomi sijoittui viidenneksi.
Kalevan kisoissa 21.–23.7. Jyväskylässä Olli-Pekka Karjalainen voitti moukarinheitossa yhdeksännen peräkkäisen Suomen-mestaruutensa. Keihäänheitossa Tero Pitkämäki teki huipputuloksen 88,17. Jukka Keskisalo voitti kultaa estejuoksun lisäksi 1 500 metrillä.
Kuulantyöntäjä Ville Tiisanojan kerrottiin 30.8. jääneen dopingtestissä kiinni kielletyn testosteronin käytöstä. Hän sai 50 000 euron sakot ja kahden vuoden kilpailukiellon sekä menetti Suomen-mestaruutensa, kun hänen kaikki kilpailutuloksensa mitätöitiin 27.6. alkaen.
Vammaisyleisurheilun maailmanmestaruuskilpailuissa 2.–10.9. Assenissa, Alankomaissa Markku Niinimäki voitti kultaa pyörätuoliluokan kuulantyönnössä maailmanennätyksellä 9,76 ja saavutti hopeaa keihäänheitossa. Pronssia saavuttivat Leo-Pekka Tähti pyörätuolikelauksen 100 metrillä ja 200 metrillä sekä Tiina Ala-Aho keihäänheitossa.
Leo-Pekka Tähti teki 25.5. Ibachissa, Sveitsissä 100 metrin pyörätuolikelauksessa maailmanennätyksen 13,88.
Haapa-Kimola

Haapa-Kimola (myös Haapakimola) on kylä Iitin kunnassa Päijät-Hämeen maakunnassa. Haapa-Kimolan kylä on asutettu viimeistään 1400-luvun lopussa. Alun perin kylän nimi oli pelkkä Kimola, mutta Kouvolan Jaalan Kimolasta erottumiseksi sen nimi muutettiin Haapa-Kimolaksi viittauksena alueella runsaasti kasvaviin haapoihin.
Kylässä on kolmiopettajainen noin 60 oppilaan ala-aste.
Kylällä on myös oma seuratalo, ja Saarasilla sijaitsee museo.
Daily Express

Daily Expressin logo.
Daily Express on brittiläinen konservatiivinen tabloid-kokoinen sanomalehti. Maaliskuussa 2014 sen levikki oli 488 246.
Lehti edustaa poliittista oikeistoa.
Lehti on perustettu vuonna 1900. Vuonna 2000 lehti myytiin Richard Desmondin Northern & Shellille, joka julkaisee julkkisten elämään keskittyvää OK-viikkolehteä. Kauppa herätti närää konservatiivisen lukijakunnan keskuudessa, koska Desmondin lehtikonserniin kuuluu myös pornolehtiä.
Vuonna 2018 puolestaan Trinity Mirror, joka julkaisee muun muassa Daily Mirroria, ilmoitti ostavansa Daily Expressin ja muut Northern & Shellin julkaisut 126,7 miljoonalla punnalla.
Daily Express on ollut vuosia Daily Mailin kovin kilpailija.
Tyypillisiä Daily Expressin etusivun uutisten aiheita ovat asuntojen hinnat, ruokaskandaalit, lääketieteelliset ihmeet ja sää. Lehden omistautuminen Walesin prinsessa Dianan elämän seuraamiselle on vertaansa vailla. Vuonna 2006, yhdeksän vuotta kuolemansa jälkeen, Diana oli etusivulla 46 kertaa.
Lehden päätoimittaja on Gary Jones vuodesta 2018.
Aiheesta muualla

http://www.express.co.uk/
NaN

NaN (Not a Number, suoraan suomennettuna ’ei-numero’, vakiintumaton suomennos ’epäluku’) on määrittelemätön lukuarvo, jota käytetään esimerkiksi tietojenkäsittelyssä. NaN-lukujen käyttö on esitelty IEEE 754 -liukulukustandardissa.
Laskutoimituksia, joiden tuloksena on NaN:
Jos tulos on matematiikassa määrittelemätön, esimerkiksi:
Mikä tahansa jaettuna nollalla
Nolla kerrottuna äärettömällä
Ääretön jaettuna äärettömällä
Ääretön vähennettynä äärettömällä
Jos muuksi kuin kompleksiluvuksi määritellyn muuttujan arvoksi saadaan kompleksiluku, esimerkiksi:
Neliöjuuri negatiivisesta luvusta
Logaritmi negatiivisesta luvusta
Jos laskutoimituksen vähintään yhtenä tekijänä on jo valmiiksi NaN, esimerkiksi:
NaN + 1
Valkopyrstötityra

| Valkopyrstötityra> Uhanalaisuusluokitus |
| --- | --- |
 Puutteellisesti tunnettu  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tityrat Tityridae
Suku::  Tityrat Tityra
Laji::  leucura
Kaksiosainen nimi
 Tityra leucura  Pelzeln, 1868 

Infobox OKNimi-testi OKIUCN-testi OK: 
Valkopyrstötityra (Tityra leucura) on Brasiliassa elävä ja tityrojen heimoon kuuluva varpuslintu.
Kuukso

Kuukso on pieni maalaiskylä Iitissä. Kylä sijaitsee kunnan kaakkoisosassa. 
Kuuksosta on noin 10 kilometrin matka Kausalaan. Kouvolaan matkaa kertyy noin 25 km. Kuukson pinta-ala on noin 15 km², ja asukkaita siellä oli vuonna 2005 noin 70. Kuukso on noin 65 metrin korkeudella merenpinnasta, tosin Kuukson lammen alue kohoaa lähes 100 metriin.
Iitin kylät
Haapa-Kimola
Kauramaa
Kausala
Kimola
Kirkonkylä
Koliseva
Koskenniska
Lyöttilä
Muikkula
Niinimäki
Perheniemi
Radansuu
Saaranen
Sitikkala
Säyhtee
Sääskjärvi
Taasia
Tapola
Vuolenkoski
Hoffmann-La Roche

| Roche Holding AG |
| --- | --- |

Osake:  SWX: ROG
Perustettu:  1896
Perustaja:  Fritz Hoffmann-La Roche
Tytäryhtiöt:  Genentech, Ventana
Kotisivu:  www.roche.com
Infobox OKVirheellinen NIMI-arvo: 
Hoffmann-La Roche on sveitsiläinen terveydenhoitoalan yritys. Se valmistaa lääkkeitä ja diagnostiikkatarvikkeita. Sen emoyhtiö on Roche Holding AG. Yrityksen pääkonttori sijaitsee Baselissa.
Roche kuuluu lääkealan kärkikymmenikköön.selvennä Se on tehnyt lääketieteen innovaatioita. Rochen tytäryhtiö Roche Diagnostics on maailman suurin lääketieteellisen diagnostiikkalaitteiston valmistaja ja markkinoija.
Historia

Yrityksen perusti 1896 Fritz Hoffmann-La Roche, ja alkuun se valmisti vitamiinivalmisteita. Vuonna 1934 se valmisti ensimmäisenä yrityksenä massatuotantona synteettistä C-vitamiinia. Vuonna 1957 se toi markkinoille rauhoittavien lääkkeiden ryhmän bentsodiatsepiinit, joista tunnetuimpia ovat diatsepaami (kauppanimi Valium ja Diapam) ja flunitratsepaami (kauppanimi Rohypnol). Sen valmistama vakavan aknen hoitoon käytetty isotretinoiini, jonka markkinanimiä ovat Accutane ja Roaccutane, on myydyin aknelääkekenen mukaan?.
Roche on perustettu 1896 Sveitsissä Baselissa. Sen pääkonttori on Baselissa, ja sillä on toimintaa 150 maassa. Konsernin myynti vuonna 2007 oli 46 miljardia Sveitsin frangia eli noin 29 miljardia euroa. Suomen Roche Oy on perustettu 1982. Sen myynti Suomessa vuonna 2007 oli 71 miljoonaa euroa (tukkuohjehinnoin). Vuonna 2007 sen palveluksessa Suomessa oli 90 työntekijää. Maailmanlaajuisesti yrityksen palveluksessa on 79 000 työntekijää. Työntekijöistä 70 prosenttia on lääketeollisuusliiketoiminnassa, 7 000 työntekijää tutkimuksessa ja tuotekehityksessä.
Tutkimus ja tuotekehitys

Tutkimukseen ja tuotekehitykseen käytettiin 8,385 miljardia Sveitsin frangia eli 5,2 miljardia euroa vuonna 2007.
Tutkimus ja tuotekehitys > Tamiflu ja sen arvostelu

British Medical Journalissa julkaistun meta-analyysin mukaan Hoffmann-La Rochen valmistaman Tamiflun teho kausi-influenssassa on tutkituilla muuten terveillä aikuisilla vaatimaton. Se saattaa lyhentää taudin oireiden kestoa, mutta todisteita siitä, että lääke vähentäisi vaarallisten jälkitautien, kuten keuhkokuumeen, riskiä ei löydetty. Tulokset ovat muuttuneet vuonna 2006 julkaistusta Cochrane-tutkimuksesta, kun tarkastelusta karsittiin Rochen rahoittamat tutkimukset, joiden lähdeaineisto ei ollut tutkijoiden saatavilla.
British Medical Journalin pääkirjoituksessa arvosteltiin poistettuja Rochen tekemiä tutkimuksia jyrkin sanakääntein. Esimerkiksi tutkimusten todellisista tekijöistä ei ole selvyyttä, sillä eräs tekijäksi ilmoitettu tutkija on kiistänyt osallisuutensa tutkimukseen. BMJ:n mukaan Roche on luvannut julkistaapäivitettävä ainakin osan tutkimusten tiedoista. Yhtiö seisoo tulosten takana ja katsoo, että tutkijoiden olisi pitänyt ottaa tutkimukseen mukaan myös lääkeyhtiön rahoittamat tutkimukset.
Aiheesta muualla

Kuvia tai muita tiedostoja aiheesta Hoffmann-La Roche Wikimedia Commonsissa
| n k  Swiss Market Index |
| --- | --- |
 ABB  Alcon  Geberit  Givaudan  Holcim Group  Kuehne + Nagel  Logitech  Lonza Group  Nestlé  Novartis  Partners Group  Richemont  Roche  Sika AG  Sonova  Swiss Life  Swiss Re  Swisscom  UBS  Zurich Insurance Group 
Päivitetty: 26. marraskuuta 2024
| n k  Swiss Leader Index |
| --- | --- |
 ABB  Adecco  Alcon  Geberit  Givaudan  Holcim Group  Julius Bär  Kuehne + Nagel  Lindt  Logitech  Lonza Group  Nestlé  Novartis  Partners Group  Richemont  Roche  Sandoz Group  Schindler  SGS  SIG Group  Sika AG  Sonova  Straumann   Swatch Group  Swiss Life  Swiss Re  Swisscom  UBS  VAT Group  Zurich Insurance Group 
Päivitetty: 26. marraskuuta 2024
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Saksa  Israel  Yhdysvallat  Tšekki 2 
Muut:  Dictionnaire historique de la Suisse  IdRef
Uskonliike

Uskonliike (toisinaan myös ns. Uskon Sana-liike, engl. Faith Movement tai Word Movement) on karismaattisen kristinuskon piirissä 1970-luvun alussa syntynyt liike, joka korostaa uskon voimaa elämän haasteiden voittamisessa. Liike on levinnyt pitkälti tunnustuskuntiin kuulumattomien seurakuntien kautta.
Uskonliike korostaa Pyhän Hengen työtä ajassa, yhdistettynä evankeliseen ja raamatulliseen näkemykseen Raamatusta, baptistiseen näkemykseen kasteesta ja apostolisen johtajuuden vahvistamiseen. Liikkeen raamattunäkemystä luonnehditaan perinteiseksi siinä mielessä, että se pitää Raamattua Jumalan sanana ja kristillisen uskon keskeisenä auktoriteettina. Keskeisiä asioita ovat usko, henki ja lähetyksen korostaminen, joka ilmenee evankelioimisena ja seurakuntien perustamisena sekä voimakkaana yhteiskunnallisena sitoutumisena.
Jumalanpalveluksille ominaista ovat ylistys, rukous, julistus ja esirukous. Uskonliikkeen seurakunnat ylläpitävät myös useita kristillisiä kouluja.
Liikkeen perustajana tunnetaan erityisesti Kenneth Hagin (1917–2003), joka aloitti saarnaajan uransa vuonna 1934 sen jälkeen, kun hänen kerrottiin kokeneen parantumisen sydänsairaudesta. Haginin toiminta vakiintui 1960-luvun lopulla ja sai tunnustustusta helluntailaisissa piireissä 1970-luvun alkuun mennessä. Haginin Rhema Bible Training Center toimii Oklahomassa ja sillä on sivuliikkeitä myös Etelä-Afrikassa ja Australiassa. Muita tunnettuja johtajia ovat olleet muun muassa Kenneth Copeland, Jerry Savelle, Fred Price, Charles Capps, Bob Tilton, Marilyn Hickey sekä Lester Sumrall.
Kannatus alueittain

Uskonliike on levinnyt erityisesti tunnustuskuntiin kuulumattomien seurakuntien kautta, joista monet ovat Rhema-opiskelijoiden perustamia. Uskonliikkeen antamista virikkeistä on eri puolilla maailmaa syntynyt runsaasti seurakuntia. Pohjoismaissa niitä laskettiin olevan 2000-luvun alussa lähes sata ja huomattavalla osalla niistä on keskinäistä yhteistoimintaa.
Kannatus alueittain > Pohjoismaissa

Pohjoismaissa uskonliikkeen pääuoma on ollut Livets Ord, joka sai alkunsa Uppsalassa 1980-luvun alussa. Livets Ord on uskonliikkeen suurin yksittäinen seurakunta ja sen konferenssit, erityisesti vuosittainen Europakonferesen on uskonliikkeen keskeinen kohtaamispaikka Ruotsissa ja Livets Ordin kansainvälisessä verkostossa, johon kuuluu noin 800 seurakuntaa.
Samfundet Trosrörelsen on Ruotsin uskonliikkeen seurakuntia yhdistävä toimielin. Se perustettiin vuonna 1994 ja sen päämtoimipaikka on Uppsalassa. Toimielin hoitaa liikkeen pappisvihkimykset.
Suomessa merkittävimpiä uskonliikkeestä vaikutteita saaneita yhteisöjä ovat olleet Elämän Sana Suomi (1981), ESY Church (1983), Hyvät Uutiset -seurakunta (1987), Vaasan Cityseurakunta (1989) sekä Kokkolan Word of Faith Church (2014).
Anne Heusala

Anne Heusala (s. 1968 Kangasala) on Mänttä-Vilppulan kaupunginjohtaja. Heusala aloitti kaupunginjohtajana kesäkuussa 2021. Sitä ennen hän toimi Kuhmoisten kunnanjohtajana vuosina 2007–2021. Koulutukseltaan Heusala on hallintotieteiden maisteri.